CELEX: 32008R0365
Language: hr
Date: 2008-04-23 00:00:00
Title: Uredba Komisije (EZ) br. 365/2008 od 23. travnja 2008. o donošenju programa ad hoc modula za godine 2010., 2011. i 2012., za anketu o radnoj snazi na uzorku kako je predviđeno Uredbom Vijeća (EZ) br. 577/98  Tekst značajan za EGP

14/Sv. 003
            
            
               HR
            
            
               Službeni list Europske unije
            
            
               88
            
         32008R0365
   
               L 112/22
            
            
               SLUŽBENI LIST EUROPSKE UNIJE
            
            
               23.04.2008.
            
         
      UREDBA KOMISIJE (EZ) br. 365/2008
   od 23. travnja 2008.
   o donošenju programa ad hoc modula za godine 2010., 2011. i 2012., za anketu o radnoj snazi na uzorku kako je predviđeno Uredbom Vijeća (EZ) br. 577/98
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 577/98 od 9. ožujka 1998. o provedbi ankete o radnoj snazi na uzorku u Zajednici (1), a posebno njezin članak 4. stavak 2.,
   budući da:
   
               (1)
            
            
               U skladu s člankom 4. stavkom 2. Uredbe (EZ) br. 577/98, potrebno je odrediti elemente programa ad hoc modula koji obuhvaćaju godine 2010., 2011. i 2012.
            
         
               (2)
            
            
               Smjernice za zapošljavanje (2005.-2008.) donesene Odlukom Vijeća 2005/600/EZ (2), „Putokazi za ravnopravnost između žena i muškaraca” (3) Europske komisije i Europski pakt o ravnopravnosti spolova (4) potiču države članice da poduzmu mjere za promicanje bolje ravnoteže između poslovnog i obiteljskog života za sve u smislu brige o djeci, skrbi za druge uzdržavane članove obitelji i promicanje roditeljskog dopusta i za žene i za muškarce. Dakle, kako bi se izmjerio utjecaj nedavnih politika u ovom području, neophodno je prikupiti relevantne podatke s ad hoc modulom za 2010.
            
         
               (3)
            
            
               Rezolucija Vijeća od 17. lipnja 1999. o jednakim mogućnostima za osobe s invaliditetom (5) odnosi se na potrebu za sveobuhvatnim i usporedivim skupom podataka o stanju na tržištu rada osoba s invaliditetom. Osim toga, trebalo bi pratiti Komisijin Europski plan djelovanja o jednakim mogućnostima za osobe s invaliditetom (6), koji se usredotočuje na aktivno uključivanje osoba s invaliditetom. Stoga bi trebalo prikupiti ove podatke putem ad hoc modula za 2011.
            
         
               (4)
            
            
               Postoji potreba za sveobuhvatnom i usporedivim skupom podataka o prijelazima s rada u mirovinu kako bi se pratio napredak prema zajedničkim ciljevima Europske strategije zapošljavanja i otvorene metode koordinacije u području mirovina, koju je pokrenulo Europsko vijeće u Laekenu u prosincu 2001. Oba procesa identificiraju promicanje aktivnog starenja i produženje radnog vijeka kao prioritete za djelovanje. Dakle, podaci o stanju na tržištu rada starijih radnika i glavni čimbenici koji utječu na njihovo sudjelovanje na tržištu rada i prijelaze trebaju biti prikupljeni putem ad hoc modula za 2012.
            
         
               (5)
            
            
               Uredba Komisije (EZ) br. 430/2005 od 15. ožujka 2005. o provedbi Uredbe Vijeća (EZ) br. 577/98 o provedbi ankete o radnoj snazi na uzorku u Zajednici u pogledu šifriranja koje od 2006. treba koristiti za prijenos podataka i korištenju poduzorka za prikupljanje podataka o strukturalnim varijablama (7) određuje karakteristike uzorka koje treba koristiti za prikupljanje podataka o ad hoc modulima.
            
         
               (6)
            
            
               Mjere predviđene ovom Uredbom u skladu su s mišljenjem Odbora za statistički program koji je osnovan Odlukom Vijeća 89/382/EEZ, Euratom (8),
            
         DONIJELA JE OVU UREDBU:
   Članak 1.
   Ovim se donosi program ad hoc modula za anketu o radnoj snazi na uzorku, za godine 2010., 2011. i 2012., kao što je navedeno u Prilogu.
   Članak 2.
   Ova Uredba stupa na snagu sedmog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. travnja 2008.
      
         
            Za Komisiju
         
         Joaquín ALMUNIA
         
         
            Član Komisije
         
      
   
   
      (1)  SL L 77, 14.3.1998., str. 3. Uredba kako je zadnje izmijenjena Uredbom (EZ) br. 1372/2007 Europskog parlamenta i Vijeća (SL L 315, 3.12.2007., str. 42.).
   
      (2)  SL L 205, 6.8.2005., str. 21.
   
      (3)  Doneseno 1.3.2006., COM(2006) 0092 final
   
      (4)  Zaključak predsjedništva Europskog vijeća od 23.-24. ožujka 2006.
   
      (5)  SL C 186, 2.7.1999., str. 3.
   
      (6)  COM(2003) 0650.
   
      (7)  SL L 71, 17.3.2005., str. 36. Uredba kako je zadnje izmijenjena Uredbom (EZ) br. 973/2007 (SL L 216, 21.8.2007., str. 10.).
   
      (8)  SL L 181, 28.6.1989., str. 47.
   PRILOG
   
      ANKETA O RADNOJ SNAZI
   
   
      Višegodišnji program ad hoc modula
   
   1.   USKLAĐIVANJE POSLOVNOG I OBITELJSKOG ŽIVOTA
   Popis varijabli: treba definirati prije prosinca 2008.
   Referentno razdoblje: 2010.
   Države članice i regije: Sve.
   Uzorak: Uzorak treba ispuniti zahtjeve iz Priloga I. točke 4. Uredbi Komisije (EZ) br. 430/2005.
   Prijenos rezultata: prije 31. ožujka 2011.
   2.   ZAPOŠLJAVANJE OSOBA S INVALIDITETOM
   Popis varijabli: treba definirati prije prosinca 2009.
   Referentno razdoblje: 2011.
   Države članice i regije: Sve.
   Uzorak: Uzorak treba ispuniti zahtjeve iz Priloga I. točke 4. Uredbi Komisije (EZ) br. 430/2005.
   Prijenos rezultata: prije 31. ožujka 2012.
   3.   PRIJELAZ S RADA U MIROVINU
   Popis varijabli: treba definirati prije prosinca 2010.
   Referentno razdoblje: 2012.
   Države članice i regije: Sve.
   Uzorak: Uzorak treba ispuniti zahtjeve iz Priloga I. točke 4. Uredbi Komisije (EZ) br. 430/2005.
   Prijenos rezultata: prije 31. ožujka 2013.